ALYTAUS MIESTO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL LEIDIMŲ ATLIKTI KASINĖJIMO DARBUS ALYTAUS MIESTO SAVIVALDYBĖS VIEŠOJO NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE TVARKOS APRAŠO TVIRTINIMO

2018 m. kovo 2 d. Nr. DV-271

Alytus

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu,

t v i r t i n u Leidimų atlikti kasinėjimo darbus Alytaus miesto savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje tvarkos aprašą (pridedama).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius	Vytautas Jastremskas

PATVIRTINTA

Alytaus miesto savivaldybės

administracijos direktoriaus

2018 m. kovo 2 d.

įsakymu Nr. DV-271

LEIDIMŲ ATLIKTI KASINĖJIMO DARBUS ALYTAUS MIESTO SAVIVALDYBĖS VIEŠOJO NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMO TVARKOS APRAŠAS

I SKYRIUS

BENDROSIOS NUOSTATOS

1. Šis tvarkos aprašas reglamentuoja leidimų atlikti kasinėjimo darbus Alytaus miesto savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje (toliau – leidimas) išdavimo tvarką.

2. Leidimai privalomi fiziniams ir juridiniams asmenims, atliekantiems kasinėjimo darbus Alytaus miesto savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitveriantiems ją ar jos dalį arba apribojantiems eismą joje.

3. Šis tvarkos aprašas parengtas vadovaujantis Lietuvos Respublikos statybos įstatymu, Rinkliavų įstatymu, Lietuvos Respublikos aplinkos ministro 2016-12-02 įsakymu Nr. D1-848 patvirtintu statybos techniniu reglamentu STR 1.06.01:2016 „Statybos darbai. Statinio statybos priežiūra“.

4. Už leidimų išdavimą imama Alytaus miesto savivaldybės tarybos 2014-02-27 sprendimu Nr. T-43 nustatyta rinkliava.

II SKYRIUS

LEIDIMŲ IŠDAVIMO TVARKA

5. Leidimus rangovams arba ūkio būdu statančiam statytojui atlikti kasinėjimo darbus Alytaus miesto savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje (forma pridedama) išduoda Alytaus miesto savivaldybės administracijos Miesto ūkio skyriaus (toliau – Miesto ūkio skyrius) įgaliotas asmuo pagal pateiktą paraišką.

6. Miesto ūkio skyrius išduoda leidimą per 3 darbo dienas nuo paraiškos pateikimo arba priima motyvuotą sprendimą, kai sutikimas neišduodamas pareiškėją informuojant raštu ar el. paštu.

7. Paraiškoje nurodoma: pareiškėjo pavadinimas (vardas, pavardė), adresas, telefono numeris, tiksli darbų vykdymo vieta, numatomų darbų paskirtis ir pobūdis, pradžia ir pabaiga, atsakingo darbų vykdytojo vardas, pavardė, atestato numeris.

8. Kartu su paraiška pateikiama:

8.1. statybą leidžiančio dokumento kopija, jei toks leidimas reikalingas pagal teisės aktus arba žemės darbų vykdymo schema;

8.2. eismo organizavimo schema, suderinta su Alytaus apskrities vyriausiojo policijos komisariato viešosios policijos Eismo priežiūros poskyrio Eismo organizavimo grupės specialistais, jeigu darbai bus vykdomi gatvėse;

8.3. sutartis arba garantija dėl dangos atkūrimo, kad išardytos ar kitaip pažeistos dangos ir aplinka bus sutvarkytos pagal statybos techninį reglamentą STR 1.06.01:2016 „Statybos darbai. Statinio priežiūra“.

8.4. nustatyta tvarka suderintas ir patvirtintas objekto statybos (remonto, rekonstrukcijos) projektas su pažymėtomis dangos perkasimo vietomis.

9. Leidimas registruojamas ir išduodamas tik tada, kai leidimą išduodančiam Miesto ūkio skyriaus specialistui yra pateikta:

9.1. suderinimai su įmonėmis, vykdančiomis elektros, miesto apšvietimo, dujotiekio, vandentiekio ir nuotekų, telekomunikacijų tinklų ir šilumos trasų priežiūrą, jeigu darbo zonoje yra elektros, miesto apšvietimo, dujotiekio, vandentiekio ir nuotekų, telekomunikacijų tinklai ir šilumos trasa. Jeigu darbai bus vykdomi ne komunikacijų apsaugos zonoje, derinti su tinklų savininkais nereikia.

9.2. Kultūros paveldo departamento prie Kultūros ministerijos suderinimas, jeigu darbai vykdomi jo veiklos zonoje, bei kiti išduodančio leidimą valstybės tarnautojo nurodyti papildomi suderinimai;

9.3. sumokėta nustatyto dydžio rinkliava.

10. Leidimas pagal atskirą prašymą gali būti pratęstas, pateikus argumentuotą prašymą ir papildomai sumokėjus nustatytą vietinę rinkliavą.

11. Kasinėjimo darbai laikomi baigtais, kai išardytos dangos atkurtos pagal statybos techninio reglamento STR 1.06.01:2016 „Statybos darbai. Statinio priežiūra“ reikalavimus ir apie baigtus darbus yra informuotas atsakingas Miesto ūkio skyriaus darbuotojas ir pasirašytas darbų perdavimo–priėmimo aktas.

12. Leidimas vykdyti žemės darbus ardant gatvės dangos konstrukciją nuo gruodžio 1 d. iki balandžio 15 d. išduodamas tik rangovus įsipareigojus atkurti kietą dangą (asfaltą) per leidime nurodytą terminą ir šiltuoju metų laiku, bet ne vėliau kaip iki gegužės 15 d. ją pakeisti nauja.

13. Leidimas rangovui arba ūkio būdu statančiam statytojui neišduodamas, jeigu:

13.1. nepateikti 8 ir 9 punkte nurodyti dokumentai;

13.2. pagal anksčiau rangovui ar ūkio būdu statančiam statytojui išduotą leidimą, kurio terminas jau pasibaigęs, išardytos dangos neatkurtos pagal statybos techninio reglamento STR 1.06.01:2016 „Statybos darbai. Statinio priežiūra“.

14. Avarijų likvidavimo atveju žemės darbai gali būti pradėti be raštiško leidimo. Apie įvykusią avariją Miesto ūkio skyrius informuojamas nedelsiant, avarijai įvykus ne darbo laiku arba savaitgalį ir švenčių dienomis – informuojama artimiausią darbo dieną. Baigti darbai įforminami darbų perdavimo–priėmimo aktu.

III SKYRIUS

BAIGIAMOSIOS NUOSTATOS

15. Pateiktos paraiškos ir leidimai registruojami ir saugomi Alytaus miesto savivaldybės administracijoje nustatyta tvarka.

16. Asmenys, nesilaikantys tvarkos apraše nustatytų reikalavimų arba neturintys leidimo vykdyti žemės darbus, atsako Lietuvos Respublikos įstatymų nustatyta tvarka.

17. Ginčai dėl sutikimų išdavimo arba neišdavimo tarp rangovo ir Alytaus miesto savivaldybės administracijos sprendžiami Lietuvos Respublikos įstatymų nustatyta tvarka.

______________________________

Leidimų atlikti kasinėjimo darbus Alytaus miesto viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje tvarkos aprašo

priedas

(Leidimo vykdyti žemės darbus forma)

ALYTAUS MIESTO SAVIVALDYBĖS ADMINISTRACIJOS

MIESTO ŪKIO SKYRIUS

LEIDIMAS ATLIKTI KASINĖJIMO DARBUS ALYTAUS MIESTO SAVIVALDYBĖS VIEŠOJO NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE

20 ________________d. Nr. __________

Alytus

Leidžiama rangovui, statytojui __________________________________________

______________________________________________________________________________

(juridinio asmens pavadinimas, fizinio asmens v., pavardė, adresas, tel. Nr.)

vykdyti statinio__________________________________________________________________

______________________________________________________________________________,

(objekto pavadinimas, adresas)

žemės darbus ___________________________________________________________________,

(kokius, kuriam tikslui)

kurių apytikris kiekis __________________kub. m.

Žemės darbų vadovas (-ė)__________________________________________________________

(v., pavardė, kvalifikacijos atestato Nr., tel. Nr.)

Leidžiama naudoti šiuos mechanizmus________________________________________________

(pavadinimas, tipas)

Žemės darbus pradėti 20 m. ________________________ d.,

užbaigti 20 m. ________________________ d.

Leidimas pratęstas nuo 20 m. _________________________ d.

iki 20 m. _________________________ d.

Reikalaujama:

1.	Žemės darbų vykdymą suderinti su:

Juridinio asmens pavadinimas	Derinimo sąlygos	Data, pareigos, v., pavardė, parašas
1. Įmone, vykdančia elektros tinklų priežiūrą
2. Įmone, vykdančia vandentiekio ir nuotekų tinklų priežiūrą
3. Įmone, vykdančia dujotiekio apšvietimo tinklų priežiūrą
4. Įmone, vykdančia šilumos trasų priežiūrą
5. Įmone, vykdančia telekomunikacijų tinklų priežiūrą
6. Įmone, vykdančia miesto apšvietimo tinklų priežiūrą

2.	Eismo organizavimo schemą suderinti su Alytaus apskrities vyriausiuoju policijos komisariatu:

_____________________________ _________ ___________________________

(pareigos)	(parašas)	(vardas, pavardė)

3.	Papildomai suderinti su:

3.1.__________________________________ ____________________ __________________

(juridinio asmens pavadinimas)	(pareigos)	(v., pavardė, parašas)

3.2.__________________________________ ____________________ __________________

(juridinio asmens pavadinimas)	(pareigos)	(v., pavardė, parašas

3.3.__________________________________ ____________________ __________________

(juridinio asmens pavadinimas)	(pareigos)	(v., pavardė, parašas)

3.4.__________________________________ ____________________ __________________

(juridinio asmens pavadinimas)	(pareigos)	(v., pavardė, parašas)

4.	Vykdyti žemės darbus, vadovaujantis statybos techniniu reglamentu STR 1.06.01:2016 „Statybos darbai. Statinio statybos priežiūra“, statinio statybos projektu ir Alytaus miesto tvarkymo ir švaros taisyklėmis.

5.	Išardytų šaligatvio plytelių, kelio bortų, iškasto grunto nesandėliuoti pėsčiųjų ir automobilių eismo zonoje.

6.	Išardytų gatvių ir jų elementų dangų atkūrimo darbus atlieka tik atestuotos, šiuos darbus galinčios atlikti įmonės.

7.	Užpilant iškasas gatvės važiuojamosios dalies ir šaligatvių ribose matuoti grunto sutankinimą ir granulometrinę sudėtį. Matavimus gali atlikti tik atestuota laboratorija.

8.	Želdinius atsodinti tinkamu sodinti laiku.

9.	Darbus vykdant arba dėl gatvių uždarymo eismą nukreipiant gatvėmis su žvyruota danga jas privalu laistyti ir greideriuoti.

10.	Baigus darbus informuoti leidimą išdavusį Miesto ūkio skyrių apie atkurtas dangas, pasirašant perdavimo–priėmimo aktą.

11.	Atkuriamoms dangoms nustatomas ne trumpesnis nei teisės aktuose nurodytas garantinis terminas, kurio pradžia laikoma atkurtų dangų perdavimo–priėmimo akto data. Per šį terminą atviri ir paslėpti atkurtos dangos defektai šalinami rangovo (statytojo) lėšomis.

Leidimą išdavė:

Miesto ūkio skyriaus

(atsakingo specialisto pareigos)	______________	____________________

(parašas)	(vardas, pavardė)

A.	V.